Digitale møter

**Digitale møter** er en betegnelse på møter som gjennomføres på en digital plattform der to eller flere deltakere kommuniserer med hverandre.. Spesielt under og etter Covid-19-pandemien ble digitale møter en del av hverdagen i arbeidslivet.

## Opphav og historikk
På 1870-tallet introduserte Bell Labs ideen om å overføre lyd og bilde av andre over lengre rekkevidder. Et av de første digitale møtene der både lyd og bilde kunne brukes ble gjennomført i 1931. Videre i 1960-årene ble det gjort omfattende forskning for å etablere videotelefonen. Bedriften AT&T sitt selskap Bell Labs var først ut og kunne vise til sin “Picturephone” på denne tiden.

Fra 1970 startet bedriften CompressionLabs å selge kommersielle videokonferansesystemer som blant annet ble stort i Japan. Allikevel var det ikke før i 2005 at full HD video ble etablert. Etter den tid har teknologien, på lik linje med svært mange andre teknologier, skutt fart i utviklingen. I nåtiden (2020-tallet) finnes det svært mange ulike plattformer der digitale møter kan avholdes der Zoom, Google Meet, Microsoft Teams, Webex og Jitsi er blant de mest populære.

## Fordeler og ulemper
### Fordeler
En av følgende som henger igjen fra koronapandemien og digitale møter, er hjemmekontor. Noen bedrifter har strammet inn på dette, og noen fortsetter slik som før det var i koronapandemien. Det er fordeler og ulemper ved å ha hjemmekontor og digitale møter, fordelene er at med digitale møter er blant annet at man slipper å bruke tid på reise til og fra jobb, og dette er tidsbesparende for alle, bærekraftig og en stor fordel for de med små barn.

Ved overgangen til digitale møter får vi også flere miljøgevinster. Bare i Norge er 44% av innenriks flytrafikk forretningsreiser. Det å kunne kutte ned på fly og andre reiser ved å benytte seg av digitale møter er med andre ord gunstig fra et miljøperspektiv. I et større perspektiv vises det til hvordan overgangen til digitale møter kan redusere karbonavtrykket med 94%. Dette hensyntar at man kan redusere en større prosess ved digitale møter enn fysiske ved at man kan minimere matbehovet, overnattinger, fasilitetsbruk og transport ved å velge digitale møter.

### Ulemper
Hjemmekontor følger digitale møter, og i de bedrifter det ikke er et krav om at du må møte på kontoret, så kan dette føre til isolasjon selv om du gjerne har en jobb som du kan gjøre like godt hjemmefra. Jobben er en sosial arena, og du kan få mindre tilknytning til jobben dersom du sitter mye hjemme, og da blir det lettere å søke seg bort fra arbeidsplassen til en ny arbeidsgiver. Mennesker er sosiale vesener, og vi skal ikke undervurdere det å ha interaksjon med andre mennesker.

Man blir mer sliten med et digitalt videomøte enn med fysiske møter. Ved fysiske møter sitter man hele tiden stille og ser inn i en skjerm. Man får ikke øyekontakten, som tidligere nevnt er viktig for mennesker. Møtene føles og er mye mer formelle enn et fysisk møte. Du må vente på tur for å snakke, og du vil ikke snakke i munnen på noen andre. Internettet fryser, og bildene klikker, eller folk snakker over hverandre. Samtalene blir også gjerne mindre flytende når de er digitale, enn hva de ville blitt med fysiske møter.

## Personvern og etiske vurderinger i digitale møter
Ved bruk av digitale møteplattformer må det gjøres vurderinger for å balansere ulike interesser, ikke bare med hensyn til personvern, men også i hvordan vi ser og behandler hverandre som mennesker. Det handler ikke bare om å sikre personopplysninger, men også om hvordan digitale løsninger påvirker samhandlingen mellom individer og hvordan deres verdighet ivaretas. Dette gjør personvern til en kjernefaktor i utviklingen av digitale møteplattformer, hvor teknologiske løsninger må veie hensynet til både effektivitet og individets rettigheter. Personvern er en viktig del av digitale verktøy som teams, zoom, google meet etc, spesielt i forbindelse med behandling av personopplysninger. Personvern omfatter rettsregler som beskytter individets rett til privatliv, og skal forhindre misbruk av personopplysninger. I konteksten av disse verktøyene, hvor brukere deler informasjon gjennom møter, chat, og filutveksling, er det viktig at personopplysninger håndteres i tråd med personvernlover som GDPR (General Data Protection Regulation).

## Referanser